**คลินิกโรคลมชักแบบง่าย**

**รศ.นพ. สมศักดิ์ เทียมเก่า**

**สาขาประสาทวิทยา ภาควิชาอายุรศาสตร์ คณะแพทยศาสตร์ มหาวิทยาลัยขอนแก่น**

**กลุ่มวิจัยโรคลมชักแบบบูรณาการ มหาวิทยาลัยขอนแก่น**

การให้การรักษาผู้ป่วยแบบผู้ป่วยนอก หรือ โอพีดีสำหรับโรคเรื้อรังนั้น เป็นกิจกรรมที่มีความจำเป็นต้องได้รับการพัฒนารูปแบบให้มีความสมบูรณ์ในระบบการบริการ เพื่อให้ผู้ป่วยได้รับการบริการที่ดี มีความสมบูรณ์ในการให้บริการ ที่ผู้ป่วยและญาติต้องได้รับความรู้ในการดูแลสุขภาพตนเอง รับรู้ข้อมูลที่ถูกต้อง หายสงสัยในข้อคำถามที่ติดใจ และได้รับการแก้ไขปัญหาสุขภาพที่ครบวงจรหรือเบ็ดเสร็จในการเข้าตรวจครั้งเดียว หรือที่เรียกว่า one stop service ซึ่งเป็นที่นิยมให้บริการในโรคที่พบบ่อยและมีปัญหาเรื้อรัง เช่น โรคเบาหวาน โรความดันโลหิตสูง เป็นต้น แต่การบริการแบบนี้ต้องมีสถานที่ เจ้าหน้าที่ ทีมสุขภาพ ซึ่งอาจเป็นอุปสรรคต่อการจัดตั้ง one stop service ผมจึงอยากเสนอแนวคิดการจัดตั้ง คลินิกโรคลมชักแบบง่าย Easy Epilepsy Clinic ดังนี้

**ทำไมต้องมี easy epilepsy clinic ?**

* คุณภาพชีวิตที่ดีขึ้นของผู้มีอาการ และครอบครัว
* การบริการที่มีประสิทธิภาพ
* การใช้ทรัพยากรร่วมกัน
* การพัฒนาระบบบริการเพื่อคนไทย
* การทำให้ผู้มีอาการชักเข้าถึงระบบการรักษาที่ได้มาตรฐาน

**ประโยชน์ของการมี easy epilepsy clinic**

* คุณภาพชีวิตที่ดีขึ้นของคนไทยทั้งประเทศ
* การใช้ทรัพยากรอย่างคุ้มค่า
* การพัฒนาคนที่เกี่ยวข้องให้มีคุณค่ามากขึ้น

**Easy Epilepsy Clinic คืออะไร**

* การนำผู้เกี่ยวข้องกับผู้มีอาการชักมาร่วมมือกัน
* การใช้ทรัพยากรและบุคลากรอย่างมีคุณค่า
* การทำให้การรักษาได้ผลดีขึ้นอย่างง่าย

**รูปแบบของ easy epilepsy clinic เป็นอย่างไร ?**

* One stop service
* Special clinic
* **OPD ปกติที่มีระบบ**
* **Virtual clinic**

Virtual epilepsy clinic คืออะไร

* ผู้มีอาการชักที่มีความรู้ในการสังเกตอาการตนเองอย่างดี มีความรู้ที่ถูกต้อง ทานยาครบถ้วน
* ญาติ คนในครอบครัวเป็นทีมในการรักษาพยาบาล คอยสังเกตอาการ แนะนำการทานยาสม่ำเสมอ ปฐมพยาบาลถูกต้อง
* เพื่อนๆ ในที่ทำงานมีความรู้ ความเข้าใจและการปฏิบัติที่ถูกต้อง
* การสื่อสารให้ความรู้ที่ถูกต้องต่อผู้มีอาการ สังคม
* การพัฒนาระบบการสอบถามอาการ ปรึกษาวิธีการใช้ยา อื่นๆ กับทีมสุขภาพ
* การพัฒนาระบบการเข้าถึงให้ดีและง่าย

**ทำอย่างไรให้เกิดขึ้น**

* มองเห็นประโยชน์ของ easy epilepsy clinic
* ชักชวนคนที่เกี่ยวข้องมาพูดคุยกัน
* เริ่มทำโดยไม่จำเป็นต้องพร้อม ทำเท่าที่พร้อม
* ทำต่อเนื่อง อย่าหยุด กัดไม่ปล่อย
* ค่อยๆ ขยาย
* เพิ่มเครือข่าย

**ทำอย่างไรให้เกิดประโยชน์จริงๆ**

* เอาประโยชน์ของคนไข้เป็นตัวตั้ง
* รวบรวมปัญหาที่พบอย่างสม่ำเสมอ
* แก้ไขปัญหาที่พบอย่างต่อเนื่อง

**ทำอย่างไรให้ยั่งยืน**

* ห้ามท้อ ห้ามเลิก ห้ามเลื่อน
* หาผู้ร่วมฝัน ขายฝันไปตลอด
* มองเห็นปัญหาของผู้ป่วย ครอบครัว

**สิ่งที่เราทำ และจะทำต่อไป**

* I San Epilepsy Network
* Easy Epilepsy Clinic model
* คุณภาพชีวิตที่ดีขึ้นของผู้มีอาการชักและครอบครัว

**การพัฒนา easy epilepsy clinic**

* Regional CPG
* Training course for nurse, pharmacist
* สื่อ infographic ยิ่งรู้จัก ยิ่งรักเธอ

**ถ้าเกิดปัญหา ต้องทำอย่างไร**

* ย้อนกลับไปมองวันที่เราเริ่มทำ แก้ไขปัญหาให้ผู้ป่วยได้
* มองเห็นภาพของผู้ป่วย ครอบครัวที่มีรอยยิ้ม ร้องไห้
* มองเห็นภาพกิจกรรมที่มีการทำร่วมกัน
* มองเห็นภาพที่เราฝันไว้ครับ

การพัฒนาคลินิกโรคลมชักอย่างง่ายนั้น ไม่ใช่เรื่องยาก ถ้าเราร่วมมือกันและตั้งใจจริง เพราะประโยชน์ที่เกิดขึ้นนั้นไม่ใช่เกิดกับเรา แต่ผลดีนั้นเกิดกับผู้ป่วย ญาติและคนไทยทั้งประเทศครับ